गोपामऊ क्षेत्र के ग्राम पैढ़ाई निवासी दर्जनों ग्रामीण मंगलवार को डीएम कार्यालय पर फरियाद लेकर पहुंचे। लोगों ने कलक्ट्रेट में नारेबाजी कर चकबंदी प्रक्रिया उनके गांव में प्रतिबंधित कराने की आवाज उठाई। गांव से आए मदनपाल, अवधेश सिंह, राम औतार, आशाराम, भुसादेव ने बताया कि उनके गांव में छोटे-छोटे चक हैं। ऐसे में यदि चकबंदी हो गई, तो उन लोगों को परेशानी का सामना करना पड़ सकता है। बताया कि छोटे चक होने से चकबंदी का लाभ तो उन लोगों को मिलेगा नहीं, वहीं उन लोगों के आपस में कोई विवाद भी नहीं हैं, ऐसे में गांव का कोई भी व्यक्ति चकबंदी नहीं कराना चाह रहा है।